# data[].attributes.headline
1) ชื่อโครงการ:ความเ

# data[].attributes.body
1) ชื่อโครงการ:ความเป็นอยู่ของสุนัขจรจัดในเมืองเอก

2) หลักการและเหตุผล ความเป็นมา และความสำคัญของปัญหา:เกิดจากการมองเห็นปัญหาประชากรสุนัขในเมืองเอกมีจำนวนมากขึ้น

3) วัตถุประสงค์ของการศึกษา:ต้องการเผยแพร่เรื่องราวของสุนัขจรจัดณ ปัจจุบันปัญหาเกี่ยวกับเรื่องของสุนัขจรจัดนั้นยังไม่ได้รับการช่วยเหลือและแก้ไขอย่างทั่วถึง  ทำให้จำนวนประชากรของสุนัขจรจัดมีจำนวนเพิ่มมากขึ้น และช่วงโควิด 19 ที่ผ่านมา มีมาตรการการกักตัวทำให้ประชากรคนส่วนใหญ่หยุดอยู่บ้านทำให้ขาดรายได้ เพื่อที่จะเอามาใช้จ่ายคนในครอบครัว เจ้าของสุนัขและแมวบางคน ก็อาจจะต้องทิ้งสุนัขของตัวเองไว้ที่วัดหรือไม่ก็ข้างถนน
เราจึงเล็งเห็นถึงปัญหาที่เกิดขึ้น จึงอยากจะทำคลิปนี้เพื่อเป็นการเผยแพร่  วิถีชีวิตของสุนัขจรจัดและการช่วยเหลือน้องๆสุนัขจรจัดในเมืองเอก เพื่อเป็นกระบอกเสียง ให้กับน้องๆสุนัขจรจัด ให้กับคนที่รักสัตว์ได้เข้ามาช่วยเหลือ

4 ) เป้าหมาย:เพื่อเผยแพร่ช่องทางสื่อออนไลน์ให้ ทราบถึงปัญหาที่เกิดขึ้นกับสุนัขในเมืองเอก
ขอบเขตการศึกษา:ได้ทราบถึงปัญหาและการแก้ไขปัญหา

5 ) วิธีดำเนินงาน:ทำคลิปเผยแพร่ลงสื่อออนไลน์(ช่องยูทูปและติ๊กต๊อก)และทำเล่มรายงานลงพื้นที่สำรวจความเป็นอยู่ของสุนัขจรจัดในเมืองเอกและช่วยเหลือโดยการให้อาหารซึ่งในคลิปจะแบ่งส่วนเป็นหัวข้อดังนี้
5.1.ส่วนต้นคลิป:สำรวจพื้นที่และความอยู่ของสุนัขจรจัดในเมืองเอก
5.2.ให้การช่วยเหลือโดยการให้อาหารสุนัขจรจัด
5.3.ให้ข้อคิดหากไม่มีคนดูแลสัตว์จรจัดจะเกิดอะไรขึ้นบ้าง
5.4.เผยแพร่ข้อมูลกฎหมายคุ้มครองสัตว์
5.5.เปิดระดมทุนออนไลน์โดยจำกัดวันปิดรับ

6 ) ระยะเวลาและสถานที่ดำเนินงาน:(เว้นเวลาไว้ก่อน)สถานที่ดำเนินการชุมชนเมืองเอกและบริเวณใกล้เคียง

7 ) ค่าใช้จ่าย/งบประมาณ:(เว้นไว้ก่อนถ้าไม่มีสามารถข้ามข้อนี้ได้เลย)

8) ผลที่คาดว่าจะได้รับ:มีการให้ความสนใจช่วยกันดูแลสัตว์จรจัดและได้รับความรู้เรื่องกฎหมายคุ้มครองสัตว์

9) การติดตามและประเมินผล:มีการลงพื้นที่สำรวจทุกอาทิตย์ตลอดการทำโครงการ

10) ปัญหาหรืออุปสรรคที่คาดว่าอาจเกิดขึ้น:อาจสำรวจประชากรของสุนัขในเมืองเอกไม่ทั่วถึง

11) ผู้รับผิดชอบโครงงาน:
6600930 นางสาว มนชญา ภูตานนท์
6601277  นางสาว จตุรพร อินทร์สุวรรณ
6500231  นางสาว ณัฐวดี เกียงมี
6501861  นางสาว ชมน์ชนก โกศัย
6601538  นางสาว ยุภาพร สิงห์คำ
6601542  นางสาว ธิดารัตน์ บุญเพ็ง

12 ) ที่ปรึกษาโครงงาน:(ชื่ออาจารย์เป้และอาจารย์ก้อย)

# data[].attributes.headline
รายชื่อสมาชิก

# data[].attributes.subject
รายชื่อสมาชิก

# data[].attributes.body
‘’ alter ‘’

# data[].attributes.attachment_link.title
ความเป็นอยู่ของสุนัขจรจัดในเมืองเอก

# data[].attributes.headline
งานแรก ส่งภายใน 24.00 น. ของศุกร์ที่ 21 นี้ค่ะ

# data[].attributes.subject
งานแรก ส่งภายใน 24.00 น. ของศุกร์ที่ 21 นี้ค่ะ

# data[].attributes.body
1. สืบค้นข้อมูลเกี่ยวกับหัวข้อโครงงาน 3 ชิ้น คือ 1 clip & 2 บทความ (บทความให้ copy url แล้ว upload ไว้ในกล่องข้อความ) ใต้porfolio ของตน
2. สรุปสาระสำคัญ ข้อมูลทั้ง 3 ชิ้น ไว้ในกล่องข้อความที่จัดเก็บข้อมูลนั้น ๆ
3. กำหนดส่งภายใน 21 ก.ค. 65 เวลา 24.00 น.

# data[].attributes.attachment_link.title
ความเป็นอยู่ของสุนัขจรจัดในเมืองเอก

# data[].attributes.headline
โครงการสุนัขจรสมเด็จเจ้าฟ้าหญิงจุฬาภรณวลัยลักษณ์

# data[].attributes.subject
โครงการสุนัขจรสมเด็จเจ้าฟ้าหญิงจุฬาภรณวลัยลักษณ์

# data[].attributes.attachment_link.readable_text
เมื่อวันที่ 14 ม.ค. 62 เวลา 16.56 น. สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี เสด็จไปทรงเปิดศูนย์พักพิงสุนัขจรจัด "นครชัยบุรินทร์" ตั้งอยู่บ้านหนองไผ่ล้อม ตำบลหนองสาหร่าย อำเภอปากช่อง จังหวัดนครราชสีมา โดยบูรณาการทุกภาคส่วน ดำเนินการก่อสร้างศูนย์พักพิงสุนัขจรจัด "นครชัยบุรินทร์" ขึ้นบนที่ดินราชพัสดุ 30 ไร่ สามารถรองรับสุนัขได้ ประมาณ 5 พันตัว จากพื้นที่ 4 จังหวัด ได้แก่ นครราชสีมา, ชัยภูมิ, บุรีรัมย์ และสุรินทร์ ปัจจุบันมีสุนัขจรจัดอยู่ในความดูแล 100 ตัว ทั้งนี้ เพื่อสนองพระปณิธานในสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ในฐานะองค์ประธานกรรมการขับเคลื่อนการดำเนินโครงการสัตว์ปลอดโรค คนปลอดภัย จากโรคพิษสุนัขบ้า ที่จะให้โรคพิษสุนัขบ้าหมดไปจากประเทศไทย ในปี 2563 โดยศูนย์ฯ แห่งนี้ เป็นศูนย์ที่ดูแลควบคุมโรคพิษสุนัขบ้าและโรคจากสัตว์สู่คน ตามแผนยุทธศาสตร์ที่ 2 จาก 8 ยุทธศาสตร์ของโครงการสัตว์ปลอดโรค คนปลอดภัย จากโรคพิษสุนัขบ้า

โอกาสนี้ ทอดพระเนตรโรงพยาบาลศูนย์พักพิงสุนัขจรจัด "นครชัยบุรินทร์" ที่ทันสมัย มีสัตวแพทย์และเจ้าหน้าที่ประจำ เพื่อตรวจรักษาและวินิจฉัยโรคแก่สัตว์ทั่วไปตลอด 24 ชั่วโมง

นอกจากนี้ ยังประกอบด้วยส่วนอาคารต่างๆ อาทิ อาคารอำนวยการและคลินิกรักษาสัตว์ อาคารเลี้ยงสุนัข ได้แบ่งเป็นส่วนคอกสุนัข ส่วนปล่อยเลี้ยงใช้ในการเลี้ยงดูสุนัขจรจัดที่ได้รับการตรวจคัดกรองสุขภาพ อาคารคัดกรอง ดูแลสุขภาพสัตว์และคลังอาหาร อาคารพักอาศัย แบ่งเป็นส่วนพักแพทย์ ส่วนพักเจ้าหน้าที่ และที่พักสำหรับสัตวแพทย์นิสิตสัตวแพทย์ บุคลากรและเจ้าหน้าที่ปฏิบัติงาน อาคารส่วนแสดงสุนัข ร้านจำหน่ายอาหารและของที่ระลึก

ศูนย์ฯ แห่งนี้ มีขั้นตอนในการรับสุนัขจรจัดเป็นไปตามระบบที่วางไว้ โดยสุนัขจรจัดทุกตัวที่เข้ามายังศูนย์ฯ จะผ่านการคัดกรองจากปศุสัตว์จังหวัดก่อนที่จะส่งมายังศูนย์ฯ เพื่อทำการตรวจรักษาเบื้องต้นและฝังไมโครชิพ บันทึกข้อมูลของสัตว์โดยสัตวแพทย์ผู้เชี่ยวชาญ จากนั้นศูนย์ฯ จะดำเนินการคัดแยกสัตว์เพื่อนำไปดูแลและฝึกพฤติกรรมให้เหมาะสม สามารถเชื่อฟังคำสั่งง่ายๆ ณ บริเวณอาคารพักพิงสัตว์ เพื่อให้สัตว์มีชีวิตความเป็นอยู่ที่ดี ซึ่งสุนัขจรจัดจะได้รับการดูแลรักษาให้มีสุขภาพที่ดีและได้รับการฝึกฝน ทั้งนี้ บุคคลทั่วไปที่มีความประสงค์ขออุปถัมภ์ สามารถขอรับสุนัขนำกลับไปเลี้ยงดูต่อไปได้โดยไม่เสียค่าใช้จ่าย

ผู้มีจิตศรัทธาสามารถร่วมบริจาคเงินเพื่อสมทบทุน "มูลนิธิทิพย์พิมานเพื่อสัตว์ป่วยและสัตว์ไร้ที่พึ่งในพระอุปถัมภ์ สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี" ได้ที่ ธนาคารกรุงเทพ สาขามหาวิทยาลัยเกษตรศาสตร์ ชื่อบัญชี "มูลนิธิทิพย์พิมานเพื่อสัตว์ป่วยและสัตว์ไร้ที่พึ่งในพระอุปถัมภ์" บัญชีออมทรัพย์ เลขที่ 043-730490-0 เพื่อเป็นค่าใช้จ่ายในการรักษาพยาบาลและดูแลสัตว์ป่วยและสัตว์ไร้ที่พึ่ง ต่อไป

ข่าวในพระราชสำนัก สทท.

# data[].attributes.attachment_link.title
สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ทรงเปิดศูนย์พักพิงสุนัขจรจัด นครชัยบุรินทร์ ที่จังหวัดนครราชสีมา| สำนักข่าวกรมประชาสัมพันธ์

# data[].attributes.headline
เดินหน้าโครงการศูนย์

# data[].attributes.body
เดินหน้าโครงการศูนย์ดูแลสุนัขจรจัด จ.ปทุม

# data[].attributes.headline
(ข้อมูลเพิ่มเติม)การ

# data[].attributes.body
(ข้อมูลเพิ่มเติม)การทำหมัน

# data[].attributes.attachment_link.readable_text
"ฉีดไข่หมาแบบการุณย์"

โรงพยาบาลจุฬาลงกรณ์ สภากาชาดไทย ให้ความรู้ "พิษสุนัขบ้า ภัยร้ายใกล้ตัว การทำหมันสุนัขด้วยวิธี ฉีดไข่หมาแบบการุณย์" ควบคุมประชากรสัตว์จร หวังลดอุบัติการณ์โรคพิษสุนัขบ้า

โรคพิษสุนัขบ้าหรือโรคกลัวน้ำ ซึ่งเกิดจากเชื้อไวรัสชื่อ "เรบีส์" (Rabies Virus) แม้จำนวนผู้เสียชีวิตจะไม่มาก แต่เมื่อเชื้อเข้าสู่ร่างกายของคนหรือสัตว์ จะฝังตัวอยู่ในระบบประสาท เช่น ในสมองและเยื่อหุ้มสมอง เมื่อเกิดอาการแล้ว อาการจะเกิดขึ้นอย่างรวดเร็วทำให้เสียชีวิตได้ อีกทั้งยังไม่มียารักษา

การควบคุมประชากรสัตว์ โดยเฉพาะหมาจรและแมวจร จึงเป็นสิ่งสำคัญ โรงพยาบาลจุฬาลงกรณ์ สภากาชาดไทย จึงจัดประชุมวิชาการ ประจำปี 2566 หัวข้อ เรื่องจริงของโรคพิษสุนัขบ้า พร้อมให้ความรู้เรื่อง "พิษสุนัขบ้า ภัยร้ายใกล้ตัว การทำหมันสุนัขด้วยวิธี ฉีดไข่หมาแบบการุณย์" ในวันที่ 2 ก.ค. 2566 ณ ห้องกิ่งเพชร โรงแรมเอเชีย กรุงเทพฯ

การฉีดไข่หมาแบบการุณย์ หรือยาฉีดไข่ (อัณฑะ) หมาตัวผู้ จะทำให้เป็นหมันตลอดชีวิต โดยใช้เวลาเพียง 2 นาที ไม่ต้องฉีดยาซึมหรือให้ยาสลบ ไม่ต้องกักขังหลังฉีด และได้ผลในเวลาประมาณ 1 เดือนครึ่ง-2 เดือน หรือเร็วกว่านั้น เพราะตัวอสุจิมีจำนวนน้อยลง และไม่ผลิตอสุจิในที่สุด ความเปลี่ยนแปลงของสัตว์จะลดความก้าวร้าวลง แต่ไม่ส่งผลให้อ้วนขึ้น

ศ.นพ.ธีระวัฒน์ เหมะจุฑา หัวหน้าศูนย์วิทยาศาสตร์สุขภาพโรคอุบัติใหม่ คณะแพทยศาสตร์ โรงพยาบาลจุฬาลงกรณ์ สภากาชาดไทย กล่าวว่า โรคพิษสุนัขบ้า เป็นโรคที่นำโดยสุนัข แต่ก็เป็นโรคที่เกิดในคนได้มาก จึงต้องทำงานกับสัตวแพทย์ ในการหาแนวทางการป้องกัน ไม่ใช่เพียงแต่การรับมือจากปลายเหตุ เพราะโรคพิษสุนัขบ้า ถ้าคนไข้มีอาการจะเสียชีวิต สิ่งที่ควรทำ คือ ควบคุมประชากรสุนัข การฉีดไข่แบบการุณย์ จึงเป็นแนวทางใหม่

"หากกล่าวว่า สถานการณ์โรคพิษสุนัขบ้าไม่รุนแรง โดยดูจากจำนวนผู้เสียชีวิตที่มีไม่มากนั้น เป็นเรื่องที่ไม่อาจสรุปได้ เนื่องจากการให้วัคซีนหรือสารสกัดน้ำเหลืองในคนที่ถูกสัตว์กัดแล้วแผลลึก เพื่อป้องกันไม่ให้เสียชีวิต ซึ่งใช้งบประมาณแต่ละปีค่อนข้างสูง สถานการณ์จริง ๆ คือ โรคนี้ยังไม่สงบ จึงต้องควบคุมตัวนำโรค เพราะเป็นโรคที่สำคัญของสัตว์สู่คน การฉีดวัคซีนในสัตว์นำโรคเท่านั้นยังไม่เพียงพอ หากต้องการควบคุมไม่ให้เกิดโรค ต้องฉีดวัคซีนให้ครอบคลุม 65-80 เปอร์เซ็นต์ของประชากรสุนัขและแมว โดยสัตว์นั้นออกลูกออกหลานทีละหลายตัว และต้องฉีดวัคซีนพิษสุนัขบ้าประจำปีตามที่สัตวแพทย์นัด การควบคุมประชากรสุนัขและแมว จึงเป็นเป้าหมายสำคัญ หากควบคุมประชากรสุนัขหรือแมว อุบัติการณ์ที่เกิดจะน้อยลง และนอกจากจะช่วยเรื่องการป้องกันโรคแล้ว ยังช่วยเรื่องการท่องเที่ยวได้ด้วย ทำให้สภาพชุมชนน่าอยู่ สิ่งปฏิกูลจากสัตว์ก็จะน้อยลงด้วย" ศ.นพ.ธีระวัฒน์ กล่าว

ศ.นพ.ธีระวัฒน์ เสริมด้วยว่า การทำหมันด้วยการผ่าตัดนั้นมีข้อจำกัด โดยทั่วไปจะใช้การผ่าตัดในตัวผู้ด้วยการตัดไข่ทิ้งทั้ง 2 ข้าง ส่วนตัวเมียจะตัดมดลูกทิ้ง จึงต้องให้ยาซึมหรือยาสลบ ค่าใช้จ่ายสูง ทำการผ่าตัดโดยสัตวแพทย์ และต้องดูแลสัตว์หลังผ่าตัด 3 วันเป็นอย่างน้อย แต่การฉีดไข่หมาแบบการุณย์จะใช้ตัวยาชื่อ Zinc Gluconate ซึ่งปัจจุบันประเทศไทยได้ขึ้นทะเบียนสารละลายนี้แล้วโดยองค์การอาหารและยา (อย.) เมื่อใช้สารชนิดนี้ที่ผลิตได้เองในประเทศไทย จากนั้นใช้ยาลดการอักเสบฉีดไปหลังจากฉีดสารละลาย Zinc Gluconate แล้ว ค่าใช้จ่ายรวมแล้วไม่เกิน 50 บาท

หลังจากที่บริษัทผลิตยา M&H ได้สังเคราะห์และผลิตตัวยาแล้ว มีการนำมาศึกษาในสุนัข โดยติดตามดูแลอย่างดีตลอด 1 เดือน ทั้งสังเกตอาการ วัดไข้ การกินอาหาร รวมทั้งการอักเสบที่ลูกอัณฑะ ซึ่งเป็นปฏิกิริยาปกติที่จะหายไปใน 2 สัปดาห์หลังการฉีด ทั้งนี้ วิธีฉีดให้จับแขนขา จัดท่าทางให้เรียบร้อย วัดขนาดของไข่ แล้วใช้เข็มเบอร์ 28 ฉีดยาในตำแหน่งที่เหมาะสม จากนั้นให้ดูแลสุนัขหรือแมว ตัวไหนเกิดการอักเสบหรือคัน ให้พาไปพบสัตวแพทย์

"มีข้อพิสูจน์ว่า เมื่อสุนัขติดเชื้อและมีอาการเริ่มใหม่ ๆ เส้นใยประสาทของสมองยังทำงานได้ 100 เปอร์เซ็นต์ ไวรัสเคลื่อนจากที่หนึ่งไปยังอีกที่หนึ่งได้ โดยตลอดเวลาที่มีอาการ สมองก็ไม่ได้เสียหาย ยังทำงานได้ดี สำหรับมนุษย์ที่ได้รับเชื้อเข้าไปในร่างกาย แม้จะไม่มีอาการทางสมอง ก็พบว่า ในบางรายมีความผิดปกติที่ไขสันหลัง ไวรัสสามารถอยู่ได้โดยไม่แสดงอาการ ระยะฟักตัวนาน 4-5 สัปดาห์ โดยไม่มีอาการ แต่เมื่อมีอาการจะทำให้คนไข้เสียชีวิต" ศ.นพ.ธีระวัฒน์ กล่าวและเพิ่มเติมว่า ผู้ที่ถูกสุนัขหรือแมวกัดข่วน ไม่ควรสังเกตอาการ เพราะสัตว์ สามารถปล่อยเชื้อออกมาได้ ก่อนที่มีอาการได้ถึง 10 วัน ถ้ารอให้เกิดอาการ ไวรัสก็แพร่กระจายอาจเข้าไปสู่เส้นประสาทและสมองได้ เมื่อถูกกัดหรือข่วนจึงควรล้างแผลด้วยน้ำและสบู่ให้สะอาด แล้วไปพบแพทย์ ซึ่งจะได้รับวัคซีนป้องกันโรคพิษสุนัขบ้ากรณีที่ไม่มีเลือดออก หากมีเลือดออกหรือแผลลึก จะใช้สารสกัดน้ำเหลืองฉีดเข้าที่บาดแผล

ศ.นพ.ธีระวัฒน์ ย้ำด้วยว่า คนที่เป็นโรคพิษสุนัขบ้าและเสียชีวิตทุกราย จะมีอาการแตกต่างกัน โดยแบ่งเป็น 1 ใน 3 กลุ่มอาการ

กลุ่มแรก เสียชีวิตเร็วมาก มีอาการคลุ้มคลั่ง กลัวน้ำ และกลัวลม

กลุ่มสอง อัมพาต เหมือนเส้นประสาทอักเสบ แขน ขา ขยับไม่ได้ กล้ามเนื้อใบหน้าเป็นอัมพาต หลับตาไม่ได้ เจอได้ 20-25 เปอร์เซ็นต์ และเสียชีวิตใน 11-13 วัน

กลุ่มสาม มีอาการเหมือนโรคสมองอักเสบทั่วไป ไม่สามารถบอกได้เลยว่าเป็นโรคพิษสุนัขบ้า กลุ่มอาการนี้เป็นกลุ่มที่อาจตกสำรวจ จึงต้องพยายามให้ความรู้กรณีพบโรคสมองอักเสบโดยไม่ทราบสาเหตุอย่างแน่ชัด ถ้าเสียชีวิตควรตรวจเนื้อสมองให้ทราบว่า ติดเชื้อจากโรคใด อาจเป็นโรคพิษสุนัขบ้า ไวรัสตัวอื่น หรือไวรัสโรคอุบัติใหม่ก็ได้

น.สพ.บุญเลิศ ล้ำเลิศเดชา สถานเสาวภา สภากาชาดไทย กล่าวว่า อุบัติการณ์การเกิดโรคพิษสุนัขบ้า ความชุกของโรคก็ยังอยู่ในเอเชียและแอฟริกาสูง โดยไวรัสจะถ่ายทอดผ่านทางน้ำลาย เมื่อเข้าถึงสมองจะรักษาไม่หายและเสียชีวิต โดยพบว่าผู้เสียชีวิตทั่วโลก ส่วนใหญ่อายุต่ำกว่า 15 ปีมากถึง 40 เปอร์เซ็นต์ โดย 80 เปอร์เซ็นต์ พบในพื้นที่ชนบท และในทุก 9-10 นาที จะมีผู้เสียชีวิต 1 คน

ด้าน ส.พญ.นัยนา อภิชาติพันธุ์ อดีตนายสัตวแพทย์เชี่ยวชาญ เทศบาลนครสมุทรปราการ กล่าวว่า เมื่อพบว่ายาปลอดภัยและมีประสิทธิภาพ หลังจากที่มีการใช้งานในพื้นที่ตำบลสวนส้ม จังหวัดสมุทรสาคร จึงได้มีการขยายผลต่อ โดยการใช้สารเคมีเข้าลูกอัณฑะหรือการฉีดไข่แบบการุณย์นั้นขยายผลการทำหมันด้วยวิธีนี้สู่สุนัขไม่ต่ำกว่า 3,000 ตัวจนถึงปัจจุบัน ไม่ต่ำกว่า 5,000 ตัว รวมทั้งได้รับการติดต่อจากอำเภอและอีกหลายจังหวัด

ภญ.วรสุดา ยูงทอง ผู้อำนวยการกองยา สำนักคณะกรรมการอาหารและยา กล่าวว่า มาตรการทางเลือกการควบคุมจำนวนสุนัขเพื่อควบคุมโรคพิษสุนัขบ้า ในปัจจุบัน มีดังนี้

การฉีดยาคุมกำเนิด ไม่นิยมเพราะมีผลข้างเคียงทำให้มดลูกอักเสบจนถึงเป็นหนองในมดลูก

ทำหมันโดยการผ่าตัดในสุนัขเพศเมีย ต้องวางยาสลบแล้วผ่าช่องท้องตัดรังไข่และมดลูกทิ้ง ใช้เวลา 1-1.5 ชั่วโมง แต่บุคลากรมีจำกัด ไม่ทันกับจำนวนสุนัข และอาจเกิดปัญหาแผลแตก

ทำหมันโดยการผ่าตัดในสุนัขเพศผู้ ต้องวางยาสลบหรือยาซึมก่อนผ่าตัด การดูแลสัตว์หลังผ่าตัดค่อนข้างยุ่งยาก ไม่ทันต่อการเพิ่มจำนวนของสุนัข

การกำจัดสุนัขไม่มีเจ้าของ ปฏิบัติไม่ได้ เพราะ พ.ร.บ.โรคพิษสุนัขบ้า ให้กักขังสุนัขอย่างน้อย 5 วัน เพื่อดูว่าบ้าหรือไม่ จึงจะทำลายได้

ภญ.วรสุด กล่าวว่า การใช้ยาฉีด Zinc Gluconate อยู่ภายใต้การควบคุมของสัตวแพทย์ โดยได้รับการยอมรับขึ้นทะเบียนที่สำนักอาหารและยาของประเทศไทย ส่วนการทำหมันเพศผู้ด้วยการใช้ยา มีทั้งข้อดีและข้อเสีย ได้แก่

ข้อดีให้ผลคุมกำเนิดแน่นอน

ต้นทุนต่ำ

บริหารยาง่าย สะดวก

ไม่ต้องผ่าตัดและดมยาสลบ แต่ควรให้ยาที่ทำให้ง่วงซึมแทน

มีความเป็นไปได้สูงที่จะใช้ในวงกว้าง เพื่อประโยชน์ด้านสาธารณสุข

ข้อเสียต้องบริหารยาให้เหมาะสม หากการบริหารยาไม่เหมาะสมจะทำให้เกิดอาการข้างเคียงได้

อาการข้างเคียงอาจต้องได้รับการรักษาด้วยการผ่าตัด และหลังใช้ยาต้องมีการติดตามผล

ด้านการประเมินประโยชน์กับความเสี่ยงของยาฉีด Zinc Gluconate ในภาพรวม ภญ.วรสุดา กล่าวว่า ในข้อบ่งชี้ใช้สำหรับการทำหมันให้กับสุนัขอายุ 3-10 เดือน และสุนัขวัยเจริญพันธุ์อายุมากกว่า 10 เดือน มีประโยชน์เหนือความเสี่ยง โดยต้องจัดให้มีการบริหารความเสี่ยงโดยแสดงฉลากและเอกสารกำกับยา รวมทั้งคำแนะนำสำหรับดูแล และกำหนดสถานะให้เป็นยาอันตราย โดยมีเงื่อนไขตามกฎกระทรวงสาธารณสุขว่าด้วยการขึ้นทะเบียนตำรับยา พ.ศ. 2555 ดังนี้

ให้ใช้ยานี้โดยสัตวแพทย์หรือภายใต้การกำกับดูแลของสัตวแพทย์เท่านั้น และแสดงข้อความดังกล่าวไว้บนฉลาก

ให้ขายยานี้เฉพาะสถานพยาบาล (โรงพยาบาลหรือคลินิก) หรือองค์การบริหารส่วนท้องถิ่น หรือหน่วยงานของรัฐที่เกี่ยวข้องเท่านั้น

อ่านข่าวที่เกี่ยวข้อง : "หมอธีระวัฒน์" รวมความเข้าใจผิดเกี่ยวกับโรคพิษสุนัขบ้า

*สามารถกดติดตาม และแชร์ข่าวสำนักข่าว Hfocus ที่ https://www.facebook.com/Hfocus.org

# data[].attributes.attachment_link.keywords[]
ฉีดไข่หมาแบบการุณย์

# data[].attributes.attachment_link.keywords[]
โรคพิษสุนัขบ้า

# data[].attributes.attachment_link.title
"ฉีดไข่หมาแบบการุณย์" ทางเลือกทำหมันควบคุมสัตว์จร หวังลดโรคพิษสุนัขบ้า | Hfocus.org

# data[].attributes.attachment_link.description
โรงพยาบาลจุฬาลงกรณ์ สภากาชาดไทย ให้ความรู้ "พิษสุนัขบ้า ภัยร้ายใกล้ตัว การทำหมันสุนัขด้วยวิธี ฉีดไข่หมาแบบการุณย์" ควบคุมประชากรสัตว์จร หวังลดอุบัติการณ์โรคพิษสุนัขบ้า

# data[].attributes.headline
ความเห็นของ อ.กัณฐิกา ที่มีต่อโครงเรื่องที่เสนอ

# data[].attributes.subject
ความเห็นของ อ.กัณฐิกา ที่มีต่อโครงเรื่องที่เสนอ

# data[].attributes.body
จากข้อเสนอโครงการและโครงเรื่องที่ น.ศ. เสนอมา ทำให้ทราบว่า น.ศ.เห็นปัญหาเรื่องสุนัขจรจัดในเมืองเอก จึงต้องการเผยแพร่เรื่องราวใน YouTube เพื่อให้สาธารณชนได้รับทราบปัญหาดังกล่าวและช่วยแก้ไข
แต่ยังไม่ได้อธิบายให้เชื่อมโยงกับ "ปทุมธานีศึกษา"

เมื่อเห็นปัญหาเรื่องสุนัขจรจัดในเมืองเอก และทราบว่า อ.เป้ (ในฐานะสมาชิกคนหนึ่งของเมืองเอก) ได้ช่วยเหลือสัตว์จรจัดในเมืองเอกโดยการให้อาหาร ประสานงานกับอบต.หลักหกและองค์กรภายนอก (Soi Dog) เรื่องการช่วยชีวิต (พาไปพบสัตวแพทย์/การรักษาพยาบาล) และการทำหมัน ก็ควรจะเชื่อมโยงให้เห็นว่า สัตว์จรจัดก่อให้เกิดปัญหาอะไรและใครได้แก่ไขปัญหาเรื่องสัตว์จรจัดอย่างไรบ้าง

เมื่อมองจากการทำงานของ อ.เป้ จะเห็นได้ว่า อ.เป้ สงสารสัตว์จรจัด จึงช่วยเหลือสัตว์เหล่านั้นตามกำลังความสามารถของตน จนเป็นที่สังเกตของบุคคลต่างๆ (ทั้งชอบและไม่ชอบ) และเห็นว่า อ.เป้ เป็นที่พึ่งของสัตว์จรจัด จึงมีผู้ขอความช่วยเหลือจาก อ.เป้ๆ ได้ประสานงานขอความช่วยเหลือไปทางองค์กรภายนอก ขณะเดียวกัน มีเจ้าหน้าที่ของ อบต.หลักหก คอยประสานงานขอความช่วยเหลือจาก อ.เป้ อยู่เสมอ ขณะเดียวกัน อ.เป้ เป็นบุคลากรของ ม.รังสิต (ซึ่งมีนโยบายที่จะสร้างประโยชน์ให้แก่ชุมชน "พลิกฟื้นหลักหก") เป็นกำลังสำคัญในการจัดทำฐานข้อมูลสุขภาวะสัตว์จรจัดตำบลหลักหก เพื่อช่วยเหลือสัตว์จรจัด โดยประสานงานกับ อบต.หลักหก
การทำงานของ อบต.หลักหก ในเรื่องนี้ สอดคล้องกับนโยบายของจังหวัดปทุมธานี ที่นำเอาพระดำริในเจ้าฟ้าจุฬาภรณ์ฯ มาปฏิบัติ

final project นี้ต้องการเผยแพร่เรื่องราวของสัตว์จรจัดในเมืองเอก จึงจำเป็นต้องโยงให้เห็นความสัมพันธ์ระหว่างการดำเนินงานของ อ.เป้ กับความร่วมมือกับ อบต.หลักหก (ที่ทำตามนโยบายของจังหวัดที่สนองพระดำริฯ) เพื่อประโยชน์ของชุมชน

โครงการนี้ได้รับข้อมูลหลักจาก อ.เป้ ผู้ช่วยเหลือสัตว์จรจัดในเมืองเอกมาเป็นเวลานาน กับ อ.นุช ผู้ประสานงานในการสร้างฐานข้อมูลสุขภาวะสัตว์จรจัด
น.ศ.ทราบข้อมูลจากการสอบถาม อ.เป้ และติดตาม อ.เป้ ไปให้อาหารสัตว์จรจัด

ในฐานะ น.ศ. มรส. ที่สนใจจะช่วยเหลือสัตว์จรจัดเป็นทุนเดิมอยู่แล้ว จึงต้องการเผยแพร่เรื่องการชวยเหลือสัตว์จรจัดในหมู่บ้านเมืองเอกใหัสาธารณชนได้รับทราบ เพื่อให้ตระหนักถึงปัญหาของสัตว์จรจัดและความพยายามที่จะแก้ไขปัญหาดังกล่าวที่กำลังดำเนินอยู่ ขณะเดียวกัน ก็ร้องขอความร่วมมือ/ความช่วยเหลือจากผู้สนใจ โดยจะทำคลิปเผยแพร่ทาง YouTube

เนื้อหาของคลิป คงเป็นประมาณนี้ใช้ไหม
1. ความเป็นมาของเรื่องนี้  (ที่โยงกับพระดำริฯ-นโยบายของจังหวัด-การดำเนินงานของ อบต.-การช่วยเหลือของ อ.เป้ (ชาวบ้านเมืองเอกและบุคลากร มรส)
2. เรื่องราวของสุนัขจรจัดในเมืองเอก (จากการติดตามการทำงานของ อ.เป้ และข้อมูลจาก อ.นุช)
3. ความเห็นของ น.ศ.เกี่ยวกับสัตว์จรจัดในเมืองเอก (กฎหมาย องค์กรที่ทำงานเรื่องนี้ การรณรงค์เพื่อขอความร่วมมือ ฯลฯ)

# data[].attributes.attachment_link.title
โครงงานความเป็นอยู่ของสุนัขจรจัดในเมืองเอก01

# data[].attributes.headline
โครงเรื่อง alter

# data[].attributes.subject
โครงเรื่อง alter

# data[].attributes.body
ครูปรับจาก PPT ของนักศึกษา เพื่อจะได้ comment ได้ง่ายขึ้นค่ะ
อ่าน comment ของครูในกล่องข้อความด้านล่างด้วยนะคะ

# data[].attributes.attachment_link.title
ความเป็นอยู่ของสุนัขจรจัดในเมืองเอก

# data[].attributes.headline
1.ตั้งชื่อบทความ&nbs

# data[].attributes.body
1.ตั้งชื่อบทความ  / คลิป

ความเป็นอยู่ของสุนัขจรจัดในเมืองเอก

2.ที่มาและความสำคัญของปัญหา

ที่มา : เกิดจากการมองเห็นปัญหาประชากรสุนัขในเมืองเอก

ความสำคัญ : เพื่อเป็นกระบอกเสียงในการแก้ไขปัญหาที่เกิดขึ้นของสุนัขจรจัดในเมืองเอก

3.วัตถุประสงค์ของการศึกษา :ต้องการเผยแพร่เรืองราวของสัตว์จัดจรจัด

4.คำถามหลัก และขอบเขตการศึกษา

คำถามหลัก : เผยแพร่ช่องทางสื่อเพื่อให้ทราบถึงปัญหาที่เกิดขึ้นกับสุนัขเมืองเอก

ขอบเขต : ได้ทราบถึงปัญหาและการแก้ไข

5. ประโยชน์ที่จะได้รับ : ได้ทราบถึงยอด Engagement และมุมมองที่มีต่อสุนัขจรจัดในเมืองเอก

6.การอ้างอิงข้อมูลที่จะใช้ในการศึกษา : อาจารย์ที่ปรึกษาและลงพื้นที่จริง

# data[].attributes.body
https://youtu.be/GuOXbd5xjPk

# data[].attributes.attachment_link.authors[].name
ธิดารัตน์ บุญเพ็ง

# data[].attributes.attachment_link.title
ความเป็นอยู่ของสุนัขจรจัดในเมืองเอก

# data[].attributes.attachment_link.title
โครงงานความเป็นอยู่ของสุนัขจรจัดในเมือง

# data[].attributes.attachment_link.title
โครงการสุนัขจรจัดในเมืองเอก.(แก้ไข)docx

# data[].attributes.attachment_link.title
งานโปรเจ็ค สุนัขจร

# data[].attributes.attachment_link.metadata.title
งานโปรเจ็ค สุนัขจร

# data[].attributes.attachment_link.title
งานโปรเจ็ค สุนัขจร2

# data[].attributes.attachment_link.metadata.title
งานโปรเจ็ค สุนัขจร2

# data[].attributes.attachment_link.title
งานโปรเจ็คสุนัขจรจัด 3

# data[].attributes.attachment_link.metadata.title
งานโปรเจ็คสุนัขจรจัด 3

# data[].attributes.attachment_link.title
ปิดคลิปอันใหม่

# data[].attributes.attachment_link.metadata.title
ปิดคลิปอันใหม่